MODIFICACIÓN DO ACORDO ADOPTADO NA XUNTA DE GOBERNO DE DATA 28/08/2020 (Nº 24.29277), DE APROBACIÓN DA RELACIÓN DE CONCELLOS SELECCIONADOS COMO ENTIDADES COLABORADORAS DO PROGRAMA DE FOMENTO DA EMPREGABILIDADE NA PROVINCIA DE PONTEVEDRA.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/12/2020)

A Xunta de Goberno desta Deputación Provincial na súa sesión ordinaria do día 27 de novembro de 202 0, adoptou, entre outros, o seguinte acordo: PRIMEIRO.- Por acordo nº 4.29006 da Xunta de Goberno da Deputación na súa sesión de data 12 de xuño de 2020, aprobáronse as bases do programa de fomento da empregabilidade na provincia de Pontevedra “O Teu Primeiro Emprego” nos Concellos 2020 (convocatoria publicada no BOPPO nº117 de 19 de xuño de 2020). Dito programa desenvólvese en dúas fases, a primeira de selección dos concellos que participarán como entidades colaboradoras e determinación das titulacións requiridas para a formalización dos contratos en prácticas e a segunda de selección das persoas beneficiarias destas contratacións en prácticas polos concellos que foron seleccionados como entidades colaboradoras, segundo as bases reguladoras aprobadas pola Deputación de Pontevedra. SEGUNDO.- Por acordo nº 24.29277 da Xunta de Goberno da Deputación na súa sesión de data 28 de agosto de 2020, aprobouse a relación de concellos seleccionados para participar como entidades colaboradoras no referido programa (publicada no BOPPO nº172 de data 7 de setembro de 2020), no que se especificaba o número de contratos para cada concello, as titulacións para a formalización dos contratos en prácticas, a duración, a data límite de inicio dos contratos, e a contía da subvención para cada contrato. TERCEIRO.- Tal e como se establece nas bases os concellos, como entidades colaboradoras, serán os encargados de levar a cabo a selección mediante a presentación da correspondente oferta na oficina do Servizo Público de Emprego do domicilio da entidade beneficiaria. Se, ao tramitar a oferta, non se atopan persoas candidatas que cumpran os requisitos esixidos nesta convocatoria, a entidade colaboradora poderá acudir a unha convocatoria pública mediante anuncio, sen que sexa necesaria neste caso a inscrición das persoas que se van contratar como demanda ntes de emprego no Servizo Público de Emprego de Galicia. CUARTO.- A contía máxima da subvención que se concederá a cada persoa contratada en prácticas segundo a titulación requirida será de 1000 €/mes para licenciatura, grao ou diplomatura e de 950€/mes para ciclos superiores de formación profesional por un período de 6 meses, podendo prorrogarse por seis meses máis. QUINTO.- Mediante escrito presentado polos concellos de A Cañiza, Crecente, A Estrada, O Grove e A Guarda unha vez realizados os procesos de selección, se constata que non existen persoas candidatas na titulación de Biblioteconomía e Documentación /Grao en Información e Documentación /Licenciatura en Documentación requirida para a formalización dun contrato en prácticas nos concellos de A Cañiza, A Guarda e O Grove e na titulación de Diplomatura en Xestión e Administración Pública /Grao en Dirección e Xestión Pública requirida para a formalización de un contrato en prácticas nos concellos de Crecente e A Estrada, ben por renuncias das persoas seleccionadas e falta de suplentes, ben por inexistencia de persoas candidatas idóneas derivadas da oficina de emprego ou ben debido á inexistencia de persoas candidatas tras acudir a convocatoria pública mediante anuncio en prensa. SEXTO.- De acordo co anterior procede modificar o acordo nº 24.29277 que aproba a relación de entidades colaboradoras no programa de fomento de empregabilidade na provincia de Pontevedra “O Teu Primeiro Emprego” nos concellos 2020, para os concellos de A Cañiza, Crecente, A Estrada, O Grove e A Guarda no referente aos contratos en prácticas adxudicados que non se formalizaron pola falta de persoas candidatas nas titulacións requiridas para a súa formalización, así como minorar a contía da subvención asignada aos referidos contratos. Fundamentos xurídicos: 1º.- Acordo nº 2.28963 da Xunta de Goberno da súa sesión de data 5 de xuño de 2020 polo que se aproba o plan de fomento da empregabilidade na provincia de Pontevedra denominado “O Teu Primeiro Emprego” e que se estrutura nos programas de actuación seguintes: a) O teu primeiro emprego na Deputación Provincial de Pontevedra. b) O teu primeiro emprego nos concellos. c) O teu primeiro emprego nas empresas e corporacións sectoriais. d) O teu primeiro emprego en organizacións non gobernamentais da provincia de Pontevedra.2º.- Acordo nº 4.29006 da Xunta de Goberno da súa sesión de data 12 de xuño de 2020 polo que se aproban as bases do programa “ O Teu Primeiro Emprego” nos concellos 2020.3º.- Ordenanza xeral de subvencións da Deputación de Pontevedra.4º.- Lei 38/2003, de 17 de novembro, Xeral de Subvencións e demais lexislación concordante de aplicación. En base aos antecedentes e fundamentos xurídicos sinalados nos apartados anteriores, considerando o informe de intervención de data 16 de novembro de 2020 favorable á tramitación do presente expediente, a Xunta de Goberno acorda por unanimidade: 1º.- Modificar o Acordo nº 24.29277 adoptado pola Xunta de Goberno na súa sesión de 28 de agosto de 2020 que aproba a relación de concellos seleccionados para participar como entidades colaboradoras no programa “O Teu Primeiro Emprego” nos concellos 2020, para os concellos de A Cañiza, Crecente, A Estrada, O Grove e A Guarda, quedando tal el como se detalla no seguinte cadro: 2º.- Minorar a contía correspondente autorizada por acordo nº 24.29277, aos concellos de A Cañiza, Crecente, A Estrada, O Grove e A Guarda, polo período subvencionable, que se corresponde cos contratos en prácticas que non se formalizaron por falta de persoas candidatas nas titulacións requiridas para a súa formalización, a través da liberación do crédito na aplicación orzamentaria 20/240.2410.489.00, pola contía que se recolle no seguinte cadro: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.